ஒருவர்க்கு ஆண்டு அமர், ஒருவரும் தோற்றிலர்; உடன்று செருவில் தேய்த்தலின், செங் கனல் வெண் மயிர்ச் செல்ல, முரி புல் கானிடை எரி பரந்தன என முனைவார். 59 அன்ன தன்மையர், ஆற்றலின் அமர் புரி பொழுதின், வல் நெடுந் தடந் திரள் புயத்து அடு திறல் வாலி, சொன்ன தம்பியை, தும்பியை அரி தொலைத்தென்ன, கொல் நகங்களின், கரங்களின், குலைந்து, உக மலைந்தான். 60 வருத்தத்துடன் சுக்கிரீவன் இராமனை அடைய, அவன், 'கொடிப் பூ அணிந்து செல்க' எனக் கூறல்